Diari Oficial de la Generalitat Valenciana


Sumari del DOGV 9009, del 01-02-2021 (2021/622)

Informació pública del projecte de decret pel qual s'aproven la composició, l'organització i el funcionament de la Comissió Tècnica de Coordinació Interadministrativa en Matèria de Joc.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9009

Data del DOGV
:   01-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/622


Data del document
:   20-01-2021

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del projecte de decret pel qual s'aproven la composició, l'organització i el funcionament de la Comissió Tècnica de Coordinació Interadministrativa en Matèria de Joc. [2021/622]  
Aprovada la Llei 1/2020, d'11 de juny, de la Generalitat, de regulació del joc i prevenció de la ludopatia a la Comunitat Valenciana, que contempla la derogació de la, fins llavors, vigent Llei 4/1988, de 3 de juny, hi ha aspectes d'aquella per a l'aplicació dels quals no es troben mecanismes en els reglaments vigents.  
Entre aquests està la creació de la Comissió Tècnica de Coordinació Interadministrativa en Matèria de Joc, òrgan de coordinació tècnica i administrativa de l'Administració valenciana en matèria de joc, tal com es defineix en l'article 15 de la Llei 1/2020. Està composta pels titulars de diferents centres directius de la Generalitat Valenciana, així com per la Federació Valenciana de Municipis i Províncies, respecte del qual no existeix desplegament legal més enllà dels elements essencials establits en la llei. Entre les seues funcions cal destacar que li correspon elaborar i realitzar el seguiment de l'Estratègia Valenciana Integral de Prevenció i Tractament del Joc Patològic i els plans d'acció corresponents.  
  
Mitjançant la Resolució de 14 de gener de 2021, del conseller d'Hisenda i Model Econòmic, s'ha acordat l'inici de la tramitació del projecte de decret pel qual s'aprova la composició, organització i funcionament de la Comissió Tècnica de Coordinació Interadministrativa en Matèria de Joc.  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu en l'apartat primer la consulta pública prèvia a l'elaboració dels projectes normatius. De la mateixa manera, l'article 25.4 del Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern, estableix que en tot cas se substanciaran els processos de participació ciutadana establits en aquest article 133.  
Per tot això, i amb la finalitat de reforçar i garantir la finalitat que persegueix la participació ciutadana en la tramitació dels projectes normatius, s'anuncia que la conselleria d'Hisenda i Model Econòmic habilitarà en la seua pàgina web, en l'apartat de «Normativa en tramitació/Participació ciutadana», un apartat específic per a informar de la present consulta prèvia sobre el projecte esmentat.  
No havent sigut declarada la urgència en la tramitació del projecte, la duració d'aquesta consulta serà de deu dies hàbils, comptats des de l'endemà de la publicació del present anunci en el Diari Oficial de la Generalitat Valenciana.  
Els suggeriments que efectuen les persones o organitzacions més representatives potencialment afectades, en el termini indicat, es presentaran exclusivament per mitjà d'un correu electrònic adreçat a la següent adreça: sdg\_cus@wts.wf.  
  
València, 20 de gener de 2021.- El director general de Tributs i Joc: Rafael Beneyto Cabanes